DOPRAVOPROJEKT

DOPRAVOPROJEKT, a. s. je slovenská spoločnosť pôsobiaca v oblasti projektovania stavieb a výkonu inžinierskych činností. Sídli v Bratislave na Kominárskej ulici. Historicky pôsobil ako generálny projektant veľkých dopravných stavieb na Slovensku, príkladom sú Prístavný most, Most Lanfranconi a Most SNP v Bratislave.

Spoločnosť bola založená 1. mája 1949 so sídlom v Bratislave ako celoštátny ústav pre projektovanie dopravných stavieb s pobočkami v Zvolene, Prešove, Liptovskom Mikuláši, Prahe a Brne. Pôvodne súčasť národného podniku Československé stavebné závody. V roku 1969 bol rozdelený na tri samostatné projektové štátne ústavy. V júli 1989 sa transformoval na štátny podnik, ktorý fungoval v tejto podobe do konca apríla 1992, odkedy ďalej vystupuje ako súkromná akciová spoločnosť.

Referencie 

Stavebné podniky
Podniky na Slovensku
Podniky založené v 1949